b'\n_START_ARTICLE_\nCesar Annej\n_START_SECTION_\nLegenda\n_START_PARAGRAPH_\nSodobni strokovnjaki so postavili pod vpra\xc5\xa1aj obstoj vsaj prvih devetih cesarjev; Annejev potomec cesar Sud\xc5\xbein je prvi, za katerega sklepajo, da je dejansko obstajal.\xc2\xa0Ime Annej-tenno mu je bilo dodeljeno posmrtno v \xc4\x8dasu cesarja Kanmuja. Zgodovinarji ga obravnavajo kot "legendarno osebnost", saj so podatki o njegovem \xc5\xbeivljenju redki in pogosto nezanesljivi. \xc5\xa0ele vladavini cesarja Kinmeja v 6. stoletju lahko pripi\xc5\xa1emo preverljive datume, imena in \xc4\x8dasi vladanja zgodnjih cesarjev so bili potrjeni kot tradicionalni v \xc4\x8dasu cesarja Kanmuja, 50. vladarja dinastije Jamato._NEWLINE_V Kod\xc5\xbeikiju\xc2\xa0in Nihon \xc5\xa0okiju\xc2\xa0sta zabele\xc5\xbeena samo njegovo ime in rodoslovje.\xc2\xa0Trenutno ima kljub pomanjkanju dokazov o obstoju lastno cesarsko posve\xc4\x8deno sveti\xc5\xa1\xc4\x8de (misasagi) z mavzolejem v Ka\xc5\xa1ihari, imenovano nebi-jama no hicud\xc5\xbeisaru Mihodo no i no e no misasagi. Uvr\xc5\xa1\xc4\x8dajo ga kot drugega med osmimi nedokumentiranimi cesarji (\xe6\xac\xa0\xe5\x8f\xb2\xe5\x85\xab\xe4\xbb\xa3 "Ke\xc5\xa1\xc5\xa1i-ha\xc4\x8didaj"), za katere ne poznamo legend, povezanih z njihovimi \xc5\xbeivljenji._NEWLINE_Cesar Annej bil najstarej\xc5\xa1i ali edini sin cesarja Sujzeja s princeso Isuzujori.\xc2\xa0Pred kronanjem se je imenoval princ \xc5\xa0ikicu-hiko Tamatemi. D\xc5\xbeien je dokumentiral, da je vladal iz pala\xc4\x8de Ukena-no-mija pri Kara\xc5\xa1iru v Kava\xc4\x8diju, del kasnej\xc5\xa1e province Jamato.\xc2\xa0Njegovo posmrtno ime pomeni "stalna spokojnost". Ni dvoma, da je ime kitajskega izvora in budisti\xc4\x8dno po implikaciji, kar nakazuje, da je bilo pridano stoletja kasneje, v \xc4\x8dasu, ko so bile v Kod\xc5\xbeiki zapisane legende o dinastiji Jamato.'